CELEX: 52007XB0116(01)
Language: el
Date: 2007-01-16 00:00:00
Title: Μνημόνιο συνεννόησης για την τροποποίηση του μνημονίου συνεννόησης σχετικά με ορισμένο κώδικα συμπεριφοράς των μελών του διοικητικού συμβουλίου

16.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/6
            
         Μνημόνιο συνεννόησης για την τροποποίηση του μνημονίου συνεννόησης σχετικά με ορισμένο κώδικα συμπεριφοράς των μελών του διοικητικού συμβουλίου
   (2007/C 10/08)
   ΤΑ ΜΕΛΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το μνημόνιο συνεννόησης σχετικά με ορισμένο κώδικα συμπεριφοράς των μελών του διοικητικού συμβουλίου της 16ης Μαΐου 2002 (1),
   Εκτιμώντας τα ακόλουθα:
   Η παρούσα τροποποίηση του κώδικα συμπεριφοράς των μελών του διοικητικού συμβουλίου προσδιορίζει το δεοντολογικό καθεστώς στο οποίο υπόκεινται τα μέλη του διοικητικού συμβουλίου,
   ΣΥΜΦΩΝΗΣΑΝ, ΣΤΙΣ 21 ΔΕΚΕΜΒΡΙΟΥ 2006, ΣΤΗΝ ΤΡΟΠΟΠΟΙΗΣΗ ΤΟΥ ΜΝΗΜΟΝΙΟΥ ΣΥΝΕΝΝΟΗΣΗΣ ΣΧΕΤΙΚΑ ΜΕ ΟΡΙΣΜΕΝΟ ΚΩΔΙΚΑ ΣΥΜΠΕΡΙΦΟΡΑΣ ΩΣ ΑΚΟΛΟΥΘΩΣ:
   Άρθρο 1
   Το άρθρο 3 του κώδικα συμπεριφοράς των μελών του διοικητικού συμβουλίου τροποποιείται ως εξής:
   
                
            
            
               Το άρθρο 3.3 αντικαθίσταται από το ακόλουθο κείμενο:
               
                  
                              «3.3.
                           
                           
                              Η τήρηση της αρχής της ανεξαρτησίας είναι ασυμβίβαστη με την αίτηση, λήψη ή αποδοχή, από οιαδήποτε πηγή ξένη προς το ΕΣΚΤ, επιδομάτων, αμοιβών, αποζημιώσεων ή δώρων, χρηματικής φύσεως ή μη, η αξία των οποίων υπερβαίνει τα διακόσια ευρώ και τα οποία καθ' οιονδήποτε τρόπο συνδέονται με την ιδιότητα μέλους του διοικητικού συμβουλίου.»
                           
                        
            
         
                
            
            
               Παρεμβάλλονται τα ακόλουθα άρθρα 3.4 και 3.5:
               
                  
                              «3.4.
                           
                           
                              Μπορούν, ωστόσο, να αποδέχονται προσκλήσεις σε συνέδρια, δεξιώσεις ή πολιτιστικές εκδηλώσεις, καθώς και τη συναφή ψυχαγωγία, συμπεριλαμβανόμενης της προσήκουσας φιλοξενίας, εάν η συμμετοχή τους στην εκάστοτε εκδήλωση είναι συμβατή με την εκπλήρωση των καθηκόντων τους ως μελών του διοικητικού συμβουλίου. Εν προκειμένω μπορούν να αποδέχονται την καταβολή, από τους διοργανωτές, εξόδων ταξιδίου και διαμονής, στα οποία υποβλήθηκαν, ανάλογων της διάρκειας της συμμετοχής τους στις ως άνω εκδηλώσεις, εκτός εάν οι διοργανωτές είναι ιδρύματα τα οποία τελούν υπό την εποπτεία τους. Ειδικότερα, τα μέλη του διοικητικού συμβουλίου θα πρέπει να επιδεικνύουν ιδιαίτερη σύνεση όσον αφορά τις προσκλήσεις ατομικού χαρακτήρα. Στην εφαρμογή των εν λόγω κανόνων υπόκεινται και οι σύζυγοι ή σύντροφοι αυτών, εάν είναι επίσης αποδέκτες των προσκλήσεων και εάν η συμμετοχή τους συνάδει με τη διεθνώς αποδεκτή εθιμική πρακτική.
                           
                        
                              3.5.
                           
                           
                              Τα μέλη του διοικητικού συμβουλίου δεν πρέπει να αποδέχονται προς ίδιον όφελος αμοιβές για διαλέξεις και ομιλίες τις οποίες πραγματοποιούν υπό την επίσημη ιδιότητά τους ως μέλη του διοικητικού συμβουλίου.»
                           
                        
            
         Άρθρο 2
   Συντάχθηκε σε ένα μόνο αντίτυπο το οποίο κατατίθεται προς φύλαξη στο θησαυροφυλάκιο της ΕΚΤ. Κάθε συμβαλλόμενο μέρος του παρόντος μνημονίου συνεννόησης λαμβάνει ένα επικυρωμένο αντίγραφο αυτού.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  ΕΕ C 123 της 24.5.2002, σ. 9.